gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en en en en en en en en gu en en en en fr en en en gu gu gu gu gu gu gu gu gu gu gu gu gu gu en gu en gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: રંગલાના રોગનો ભેદભરમ – ડૉ. જયંતી પટેલ ‘રંગલો’
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[ સાંપ્રત સમાજની સમસ્યાઓને હળવી કટાક્ષપૂર્ણ શૈલીમાં કાર્ટૂન સાથે રજૂ કરતાં સર્જક શ્રી જયંતીભાઈ પટેલના તાજેતરમાં પ્રકાશિત થયેલા પુસ્તક ‘રંગલાની રામલીલા’માંથી પ્રસ્તુત લેખ સાભાર લેવામાં આવ્યો છે. રીડગુજરાતીને આ પુસ્તક ભેટ મોકલવા બદલ ‘ગૂર્જર પ્રકાશન’નો ખૂબ ખૂબ આભાર. પુસ્તક પ્રાપ્તિની વિગત લેખના અંતે આપવામાં આવી છે.]
રંગલાને કંઈ પણ રોગ હોય તો તે પૈસા કમાવવાનો હતો. બાકી બીજી બધી રીતે એ તંદુરસ્ત હતો. પૈસા એને મળ્યા ન હતા, પણ પૈસા મેળવવાનાં ફાંફાંમાંથી પ્રતિષ્ઠાના જે કેટલાક જૂઠા ખ્યાલો આવે છે, તેવા ખ્યાલો તેના મનમાં ઘર કરી ગયા હતા. દરદી થઈને ખાટલામાં પડ્યા રહેવું એમાં પ્રતિષ્ઠા છે, એ વાતમાં એ રાચતો. નાની નાની ચીજમાં ઈન્જેકશન લેવાં, દવાઓનું પ્રદર્શન કરવું, ડૉકટરોને પોતાને ઘરે બોલાવવા એ પૈસાદારોનાં લક્ષણો છે એમ એ સમજતો.
બાકી વૈદક, ઘરગથ્થુ પ્રયોગો, કસરત કે હવાથી તબિયત સુધરે છે એવું તો જે લોકો પાસે નથી અને નવરાશનો સમય છે, એવા બેકાર આળસુ માણસોની ગેરસમજ છે, એમ રંગલાનું દઢપણે માનવું હતું. લોકોની સહાનુભૂતિ મેળવવા પોતાને જાત જાતના રોગો થયા છે એવી વાતો લોકોને કહીને પોતાના મનને મનાવતો. આમ જૂઠો પૈસો, ખોટી પ્રતિષ્ઠા અને બનાવટી સહાનુભૂતિમાં પોતાને ક્યો રોગ થયો છે એ તે નક્કી કરી શક્યો નહીં. એકીસાથે જેટલા રોગો થાય અને છતાં દરદી જીવતો હોઈ શકે તેટલા રોગ એને થયા છે એમ એને લાગવા માંડ્યું, પરિણામે એ ડૉકટરની પાસે ચિકિત્સા કરાવવા ગયો.
ફૅમિલી ડૉક્ટર પાસે જ્યારે જ્યારે રંગલો આવતો ત્યારે જાણે પોતાને સમય મળતો જ નથી અને રંગલાની તબિયતની દેખભાળ રંગલો કરી શકતો નથી એવો દેખાવ ડૉકટર કરતા. સર્વજ્ઞ ડૉકટરે રંગલાના શરીરની તપાસ કર્યા પછી એક જ સવાલ પૂછ્યો કે તમને શો રોગ થયો છે ? કંટાળીને રંગલાએ માથે હાથ મૂક્યો એટલે ડૉકટર સમજ્યા કે એને માથે ટાલ પડી છે અને તેના ઉપાય માટે કંઈક કરવું જોઈએ. ટાલની જગ્યાએ માથે બાલ આવે તે માટે સ્પેશિયલ તૈયાર કરેલી નવી જાતની ગોળીઓ એમણે રંગલાને આપી, જે લેવાથી માથા ઉપર બાલ તો ઊગ્યા પણ પેટમાં ભયંકર ચૂંક ઊપડી. ડૉકટરે પેટની ચૂંક અટકાવવા માટે ગોળીઓ આપી જે લેવાથી પેટની ચૂંક અટકી ગઈ, પણ માથામાં ભયંકર દુઃખાવો ઊપડ્યો. ડૉકટરે માથાનો દુઃખાવો દૂર કરવા માટે ગોળીઓ આપી તેથી માથાનો દુઃખાવો દૂર થયો, પણ કમ્મરમાં ભયંકર સણકો ઊપડ્યો. ડૉકટરે કમ્મરનો સણકો દૂર કરવા ગોળીઓ આપી તેથી દુઃખ તો દૂર થયું, પણ માથા ઉપર ઊગેલા બાલ ખરી પડ્યા. આવી જાતના રોગ રાજકારણમાં થાય છે પણ શરીરમાં આ રોગને શું નામથી ઓળખવો તેની એને ખબર પડી નહીં. પાછી ટાલ તો હતી તેવી જ રહી. એટલે રંગલાને લાગ્યું કે આ રોગ સ્પેશિયાલિસ્ટ ડૉકટર વિના દૂર નહીં થાય. એ તો ઊપડ્યો સ્પેશિયાલિસ્ટ પાસે. સ્પેશિયાલિસ્ટ એટલે જેને બીજા રોગોની ખબર નથી પણ જે એક રોગમાં અનેક રોગ જોઈ રહ્યો છે.
સ્પેશિયાલિસ્ટે કહ્યું કે તમારા શરીરમાં રોગ ભાડવાતની જેમ ઘર કરીને રહે છે તેમ રહ્યો છે અને એકે રોગ તમને નથી થયો, પણ ઘણા બધા રોગો છેલ્લે જે દવાઓ લીધી તેને લીધે થયા છે. મૂળભૂત જુદા જુદા રોગોને માટે જુદી જુદી દવાઓ આપવી પડશે અને દવાઓથી જે રોગ થાય છે તેને માટે બીજી દવાઓ આપવી પડશે. માટે તમારે જુદા જુદા ડૉકટરો પાસે તમારા રોગની તપાસ કરાવવી પડશે. મારો જમાઈ હાર્ટનો સ્પેશિયાલિસ્ટ છે તેની પાસે જઈને તમારું હાર્ટ તપાસવું પડશે. મારો સાળો લોહીની તપાસનો સ્પેશિયાલિસ્ટ છે તે તમારું લોહી જોઈ આપશે. ઉપરાંત તમારે તમારી છાતીનો એક્સરે ફોટો પડાવવો પડશે અને તમારા થૂંકની તપાસ કરાવવા માટે અમારા બનેવી જેમણે હમણાં જ ડૉકટર થયા પછી પ્રેક્ટિસની શરૂઆત કરી છે ત્યાં જઈ આવશો. પોતાનો પૈસો કમાવવા જવાનો રોગ દૂર થશે તો બીજા રોગોની દવા કરવાના પૈસા મેળવવા પણ મુશ્કેલ થશે, એમ સમજીને એણે ડૉકટરે કહ્યું તેમ કર્યું. શરીરમાં દવાઓ જે રીતે રેડાતી હતી તે જોતાં એનું શરીર, એને શરીર નહીં પણ પેટ્રોલ ભરાવતી મોટરની જેમ દવા ભરાવતી એક ગાડી જ લાગી. પેટ્રોલથી ગાડી તો ચાલે છે, પણ દવાથી ચાલતું શરીર પણ બંધ થઈ ગયું. એટલે રંગલો મોટી હૉસ્પિટલમાં મોટા ડૉકટરો પાસે પોતાનો મોટો રોગ લઈને છેલ્લી કક્ષાની મોટી સારવાર કરાવવા ગયો.
મોટી હોસ્પિટલમાં સાધારણ વૉર્ડમાં એને રાખ્યો. સર્જને ધાંધલ-ધમાલમાં બે મિનિટમાં તપાસ્યો ન તપાસ્યો ત્યાં તો કહ્યું કે, ઑપરેશનની જરૂર છે અને એ વિશે તમારા ડૉકટરો જ તમારે શું કરવું તે કહેશે. ફૅમિલી ડૉકટરે કહ્યું કે, આવું ભયંકર ઑપરેશન જનરલ હૉસ્પિટલમાં નહીં કરાવતાં સર્જનના કન્સલ્ટિંગ રૂમમાં કરાવવું તે જ હિતાવહ છે. રંગલાએ પોતાનાં કૅશ સર્ટિફિકેટો અને પત્નીની બંગડી વેચી બીજાના ચારસો રૂપિયા ઉધાર લઈ ડૉકટરના કહ્યા મુજબ કર્યું. સર્જને સંભાળપૂર્વક દબદબાથી ગજવાનું ઑપરેશન કર્યું.
પોતાના રોગનું પાક્કું નિદાન કરવા જતાં રંગલાને એટલું તો સમજાઈ ગયું કે, પૈસો બનાવવાનો રોગ અને પોતાને જ નહીં પણ ડૉકટરોને પણ થયો છે. પોતાની જાતને જ પોતાની જાતે તપાસ કરતાં એને સમજાયું કે ઘર અને ગામને આંગણે કુદરતે આપેલી વનસ્પતિમાંથી અનેક સાદી વ્યાધિઓ ઉપર જલદી કાબૂ મેળવી શકાય છે. આયુર્વેદની પ્રતિષ્ઠા આગળ પડતા રાજદ્વારી અને સમાજના તવંગર નેતાઓમાં પ્રતિષ્ઠાના ખોટા ખ્યાલે ઘટી ગઈ હોવાથી લાંબા પાછળ ટૂંકો તેમ જાહેર પ્રજા પણ આ ઉપાયો જોઈએ તેટલા પ્રમાણમાં લેતી નથી તેનો એને અફસોસ થયો. તેણે નિશ્ચય કર્યો કે પશ્ચિમના વિજ્ઞાનમાંથી આવતાં ઉત્તમ તત્વો ફેંકી દેવાની જરૂર નથી, પણ આપણા દેશનું સિદ્ધ વૈદકશાસ્ત્ર જાળવવું જોઈએ અને કરોડો માણસોને મોંઘેરી દવાની હાયવોયમાંથી બચાવી લેવાં જોઈએ. આમ વિચારતાં એનો હાથ માથાની ટાલ ઉપર પડ્યો. કંઈક યાદ આવતાં ઝડપથી એ હાથ એણે ખેંચી લીધો.
[કુલ પાન : ૧૬૦. (મોટી સાઈઝ.) કિંમત રૂ. ૨૫૦. પ્રાપ્તિસ્થાન : ગૂર્જર ગ્રંથરત્ન કાર્યાલય. રતનપોળનાકા સામે, ગાંધી માર્ગ, અમદાવાદ-૩૮૦૦૦૧. ફોન. +૯૧ ૭૯ ૨૨૧૪૪૬૬૩. ઈ-મેઈલ. goorjar@yahoo.com ]
Email This Article ·  Print This Article ·  Save article As PDF ·   Subscribe ReadGujarati
« Previous મારાં પત્ની – યશવન્ત મહેતા
ચાન્સ ! – ડૉ. આઈ. કે. વીજળીવાળા Next »
આ પ્રકારનું અન્ય સાહિત્ય:
મૃગેશભાઈની ત્રીજી પુણ્યતિથિએ.. જાનદાર સવારી, શાનદાર સવારી – મૃગેશ શાહ
(આજે સ્વ. શ્રી મૃગેશભાઈની ત્રીજી પુણ્યતિથિ છે. તેમને તેમના પોતાના લેખ વડે જ આજે . પ્રસ્તુત છે આજે તેમનો જ લખેલો હાસ્યલેખ.. જાનદાર સવારી, શાનદાર સવારી જે તેમણે ૧૮ ફેબ્રુઆરી, ૨૦૦૫ના રોજ લખેલો, રીડગુજરાતીના સર્વે વાચકો તરફથી તેમને તેમના જ અક્ષરપુષ્પોથી શ્રદ્ધાસુમન અર્પણ કરીએ.) દરેક વસ્તુની જાણકારી મેળવવાનો મારો સ્વભાવ. એમાં પણ જો એ વસ્તુની ખરીદી કરવાની હોય તો તો પૂછવું ... [વાંચો...]
ખાટી-મીઠી દ્રાક્ષ એક હતું શિયાળ. તે મુત્સદ્દી હતું. તે તકવાદી હતું. કોઈ એક દ્રાક્ષની વાડીમાં તે ઘૂસી ગયું. લીલી મજાની દ્રાક્ષ. શિયાળના મોંમાં પાણી છૂટ્યું. શહેરમાં લારીવાળાઓ આ દ્રાક્ષ બાર આનાની સો ગ્રામ વેચતા. અહીં તો દ્રાક્ષની કિંમત માત્ર એક જ કૂદકો હતી ! શિયાળે કૂદકો માર્યો. દ્રાક્ષ સુધી તે પહોંચી શક્યું નહિ. સફળતા ન મળી. ત્રીજો, ચોથો, પાંચમો.... તેણે પ્રયત્નો ચાલુ રાખ્યા ! તેણે ‘કરતાં જાળ કરોળિયો’વાળી કવિતા વાંચી હતી. કરોળિયાની જેમ ... [વાંચો...]
રજાઓનું મહત્વ – પ્રદ્યુમ્ન જોષીપુરા
ડા સમય પહેલાં એક પ્રસ્તાવ મૂકાયો હતો કે, ‘રામનવમીની રજા ન હોવી જોઈએ.’ એ સમાચાર વાંચી મેં ઊંડો ખેદ અનુભવેલો, કારણ વિશ્વને ગુંગળાવી નાખતા અનેક પ્રશ્નોમાં એકનો ઉમેરો થયો ! જ્ઞાન, કર્મ કે ભક્તિ- આ ત્રણમાંથી એક માર્ગે જતાં માનવી મુક્તિ મેળવી શકે છે. આપણાં શાસ્ત્રો મુક્તિ માટે આપણને યુગોથી ઉપદેશતાં આવ્યાં છે. પણ શાંતિ સ્થાપવા માનવીએ ખૂનખાર યુદ્ધો ખેલવાં ... [વાંચો...]
2 પ્રતિભાવો : રંગલાના રોગનો ભેદભરમ – ડૉ. જયંતી પટેલ ‘રંગલો’
December 24, 2013 at 9:25 am
very nice rangalo is my favourite character very good author
January 3, 2014 at 5:26 pm
its tooo good yaar
we get good moral msg from this story….
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
રીડગુજરાતી.કોમ પર પ્રસ્તુત થતા લેખ ટાઈપ કરવા માટે યોગ્ય વ્યક્તિઓની જરૂર છે. પૂરતું વળતર આપવામાં આવશે. વોટ્સએપ : ૯૯૭૪૪૧૦૮૬૮
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
હાસ્યનો હોજ.. – સં. તરંગ હાથી
સરિતાની શરત – રમણ મેકવાન
છે(છો)ડ સખી સરગમ – સ્વાતિ મેઢ
શ્રદ્ધા સ્મૃતિમંદિર – ડૉ. ચંદ્રકાન્ત મહેતા
થોડાસા રુમાની હો જાયે.. – નમ્રતા દેસાઈ
tia: સત્ય ઘટના પર આધારીત વાર્તા હમેશા હૃદયસ્પર્શી હોય છે...
tia: બીચરી વાર્તા તો પોતાના ઠેકાણે રહી અને લેખ કહો કે...
viren machwala: Give me more quotes
CD VORA: મને મજા આવી હું પણ આવા તબક્કાઓમાંથી વરસાદ થયો...
સંજય કે સંઘવી: જેમ પુ રવિશંકર મહારાજ કેહતા તેમ ડૉ કલામ...
ગોપાલ ખેતાણી: અદભૂત વર્ણન. આપની સાથે દરિયાઈ સફર કરી તેવો...
જગદીશ કરંગીયા ‘સમય’: ટૂંકી વાર્તા કે લેખ ? અતિ સુંદર...
Yogesh pandya: I m writter yogesh pandya..u hv read my...
Mahendra kumar, Babariya Dubai: Thought provoking article.
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
રીડગુજરાતી વિશે : પ્રેસ વિભાગ
નવરસમાં ઝબોળાયેલી માઈક્રોફિક્શન – ડૉ. હાર્દિક નિકુંજ યાજ્ઞિક
એક અપીલ – ધ્રુવ ભટ્ટ
વન ડે માત્રમ – કુલદીપ લહેરુ
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.